[{"text_idx": "#000001", "text": "Ur skol vras eo deut da vezan\u0303 ha re strizh e teu da vezan\u0303 al lec\u2019h evit gellout sevel klasou\u0300 nevez nac\u2019het ez eus bet bugale memes. E reter Gwened eman\u0303 ha klask zo war ul lec\u2019h all evit kaout un adskol e korno\u0302g Gwened. Darempredou\u0300 mat zo gant an ti-ke\u0302r hag e vez prestet saliou\u0300 ganto pa vez ezhomm aozan\u0303 abadennou\u0300 ha n\u2019eo ket re uhel feurm ar skol kennebeut. C\u2019hoariou\u0300 zo bet staliet ganto er-maez ivez. Boued hag evaj a vez gwerzhet gant ar c\u2019huzul skoazell e meur a fest er vro hag e forom ar c\u2019hevredigezhiou\u0300. N\u2019eus nemet aman\u0303 e Gwened ma vez graet ur foar dilhad ha dafar evit ar vugale. Ar pevare bloaz a vo e miz C\u2019hwevrer 2018. Pep kenprezidant eus ar c\u2019huzul skoazell a vez kiriek eus aozadur ur fest pe un abadenn bennak, gant sikour ar re all evel-just.\nE skol Diwan Gwened e vez kaset alies ar vugale er-maez. Mont a reont da di an natur da skouer. \u00abSkol an arvesterien\u00bb a vez ivez. An dud a ya gant o bugale d\u2019un arvest bennak hag en em gavont gant an arzourien. Ha warlerc\u2019h e vez labouret war se er skol. Aman\u0303 e vez kenteliou\u0300 noz brezhoneg bep lun. Ar gelennerien a gas anezho a youl vat evit tud ar vugale, mar plij ! Hag arabat c\u2019hwitan\u0303 war \u00abblog al lamponed\u00bb brudet war ar rouedad, blog ar c\u2019helc\u2019hiad tri !"}, {"text_idx": "#000002", "text": "Kas ur postel d'ar skol"}]